**A Karitatív Tanácsi tagság feltételei**

A Karitatív Tanács megalakításáról és működésének részletes szabályairól szóló *65/2000. (V. 9.) Korm. rendelet* (továbbiakban: R.) alapján **a Tanácshoz való csatlakozás** kétféle jogosítvánnyal, egyrészt **szervezeti tagként,** másrészt **javaslattevő szervezetként történhet.**

1. **Szervezeti tag**

A Tanács tagja – ún. szervezeti tag – az a szervezet lehet, amely „legalább nyolc éve folytat karitatív tevékenységet, köztartozása nincs, és alapszabálya vagy alapító okirata érdekvédelmi tevékenység végzésére nem jogosítja, feltéve, hogy

1. országos hálózattal és legalább három regionális központtal, a segélyakciók lebonyolításához szükséges megfelelő logisztikai háttérrel rendelkezik, és
2. országos viszonylatban legalább negyven főt foglalkoztat munkaviszonyban, és legalább három regionális raktárt működtet.”

***karitatív tevékenységek****: a mentéshez, a katasztrófa elhárításhoz, a szociálisan hátrányos helyzetben lévők, így különösen az idősek, a gyermekek, a fogyatékosok, a hajléktalanok, valamint a büntetés-végrehajtási intézetekből szabadultak ellátásához természetben nyújtott humanitárius segélyezési tevékenységek, amelyek során a segélyezés, illetve a segítségnyújtás*

*aa) fajra, nemre, nemzetiségre, meggyőződésre, felekezeti hovatartozásra tekintet nélkül történik,*

*továbbá*

*ab) alapvető szükségletek kielégítésére vagy esetleges jövőbeli katasztrófára való felkészülésre szolgál, valamint*

*ac) nem támogat politikai célokat, és*

*ad) prioritását kizárólag a rászorultság mértéke határozza meg;*

***megfelelő logisztikai háttér****: a jelentkezést megelőző két éven keresztül, legalább ötven tonna szállítókapacitás és legalább kétezer négyzetméter alapterületű raktárbázis biztosításával lebonyolított segélyakciók szervezésében való folyamatos, igazolt részvétel.*

A szervezeti tagság feltételeinek megfelelő szervezetek végezhetik az elkobzott termékek közérdekű felhasználásának lebonyolítását, azaz a márkátlanítást, rászorulókhoz való eljuttatást.

1. **Javaslattevő szervezet**

Azon jelentkező szervezetek, akik az tagsági kritériumoknak nem felelnek meg, ez irányú kérelmük esetén a Tanács javaslattevő szervezetei lehetnek.

Ezen szervezeteknek az elkobzott dolgok közérdekű felhasználásának lebonyolításával, így különösen a rászorultak körének és a szétosztás módjának meghatározásával, valamint a Tanács működésével, illetve a feladatai ellátásával összefüggő kérdésekkel kapcsolatosan javaslattételi joguk van.

A Tanácsi tagság iránti kérelmet, a feltételek meglétének igazolását szolgáló dokumentumokkal együtt a Karitatív Tanács elnökének címezve, a Tanács titkárságához kell eljuttatni.